
	1. Проблем/проблеми за решаване: 
Необходимост от прецизиране на изискванията за упражняване на ловни практики.

1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Прецизират се изискванията по отношение на Държавните ловни стопанства „Воден – Ири Хисар“ и „Искър“, които освен за изброените функции и дейности по чл. 9, ал. 9 от Закона за лова и опазване на дивеча (ЗЛОД) се използват за държавни представителни нужди и осъществяват дейностите по организация на официални мероприятия на президента на Република България, на председателя на Народното събрание и на министър-председателя. Тези специфични функции са несъвместими с възможността предоставена с разпоредбата на чл. 9, ал. 12 от ЗЛОД за територията на тези ловни стопанства държавните предприятия по чл. 163 от Закона за горите след провеждане на конкурс да сключват с юридически лица договори за съвместно извършване на дейностите по ал. 9, т. 1 - 6 от ЗЛОД за срок до 15 години.
Необходимо е да се създаде законова възможност лицата, които не са издържали изпита за придобиване право на лов или не са се явили на определената дата, независимо от причината за това (болест, невъзможност за отсъствие от работа в определения ден за изпит и т.н.), да могат да се явят на друга дата през същата календарна година.
Значително ще се улесни упражняването на правото на лов чрез регламентирането на възможността за заверка на билета за лов да се прави лично от самия ловец по електронен път или в ловното сдружение, а не само както е действащият текст от закона – физически на място от съответното държавно горско или ловно стопанство.
За защита интересите на българските ловци и подобряване на изискванията за упражняване на ловни практики е необходимо да се регламентира националното ловно сдружение по чл. 31, ал. 2 от ЗЛОД да събира различна информация от ловните сдружения, които членуват в него. Сдружението по чл. 31, ал. 2 от ЗЛОД е член на Федерация на асоциациите за лов и опазване на природата на Европейския съюз – FACE, която е най-голямата международна неправителствена организация за лов в света, представляваща интересите на над 7 милиона европейски ловци и обединяваща национални ловни сдружения на 37 държави. FACE е ключов експертен съветник в експертната група на Комисията по директивите за птиците и местообитанията (E02210/13) на Европейския съюз NADEG и са включени от Европейската комисия като постоянен участник и консултант в заседанията й. Чрез своето участие там FACE предоставя експертни данни, защитава интересите на ловците и участва в ad-hoc работни групи. По този начин националното ловно сдружение по чл. 31, ал. 2 от ЗЛОД, като част от FACE влияе върху вземането на решения в Европейската комисия NADEG, гарантирайки че европейските политики за природата отчитат опита и ролята на ловците в управлението на дивата природа. Горното обосновава необходимост тази информация да се събира от националното ловно сдружение по чл. 31, ал. 2 от ЗЛОД, за да може да предоставя правилни и точни данни на FACE, които от своя страна да ги докладват на заседанията на Европейската комисия NADEG.
За да се подобрят изискванията за упражняване на ловни практики, Изпълнителна агенция по горите като орган, който осъществява държавната политика в ловното стопанство, през годините отчита необходимост в административнонаказателни разпоредби на ЗЛОД да се регламентира разпоредба, съгласно която административнонаказващите органи да налагат административни наказания за други нарушения на закона и подзаконовите актове по прилагането му, извън посочените в Глава седма „Административнонаказателни разпоредби“ на закона. Липсата на подобна разпоредба в закона създава чувство за безнаказаност у извършителите, поради липсата на административнонаказателна разпоредба, съгласно която да се ангажира отговорността им.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемите не могат да бъдат решени в рамките на съществуващата нормативна уредба чрез промяна в организацията на работа и/или чрез въвеждане на нови технологични възможности.
1.3. Посочете защо действащата нормативна рамка не позволява решаване на проблема/проблемите.
Действащата нормативна рамка не позволява решаването на проблема, защото не регламентира сега предлаганите разпоредби, с приемането на които ще се подобрят изискванията за упражняване на ловни практики.
1.4. Посочете задължителните действия, произтичащи от нормативни актове от по-висока степен или актове от правото на ЕС.
Не е необходимо предприемането на подобни действия.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?
Не са извършвани последващи оценки на нормативния акт по смисъла на Закона за нормативните актове. 

	2. Цели:
Цел 1. Регламентиране на възможност за държавните ловни стопанства „Воден – Ири Хисар“ и „Искър“ да осъществяват дейностите по организация на официални мероприятия на държавни лица.
Цел 2. Да се намали административната тежест по отношение на кандидат ловците и ловците като се прецизират изискванията за явяване на изпит и за заверка на ловните билети.
Цел 3. Определяне на ред за събиране на информация от страна на Националното ловно сдружение, свързана с предоставяне на данни на Федерацията на асоциациите за лов и опазване на природата на Европейския съюз.
Цел 4. Подобряване на контрола и превенцията по отношение на борбата с незаконното ловуване и другите забранени в Закона за лова и опазване на дивеча дейности.

	3. Заинтересовани страни:
Министерство на земеделието храните;
Изпълнителна агенция по горите;
Регионални дирекции по горите – 16 броя;
Държавните предприятие по чл. 163 от Закона за горите – 6 броя;
Национално ловно-рибарско сдружение „Съюз на ловците и риболовците в България“;
Ловните сдружения по чл. 30 от ЗЛОД – 190 броя.
Косвено заинтересовани страни:
Регистрирани ловци – около 140 000 броя.
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	Вариант 1 „Без действие“:
Описание: При този вариант за територията на държавните ловни стопанства „Воден - Ири Хисар“ и „Искър“ ще продължат да се сключват т.нар. дългосрочни договори за съвместна дейност с юридически лица, и тези стопанства няма да могат да осъществяват една от основните си функции по закон, а именно да се използват за държавни представителни нужди и да осъществяват дейностите по организация на официални мероприятия на президента на Република България, на председателя на Народното събрание и на министър-председателя. Наличието на т. нар. дългосрочни договори за съвместна дейност поставя тези ловни стопанства в невъзможност да осъществяват дейности по организация на официални мероприятия на посочените по-горе държавни лица.
При вариант „без действие“ лицата, които не са издържали изпита за придобиване право на лов или не са се явили на определената дата, независимо от причината за това (болест, невъзможност за отсъствие от работа в определения ден за изпит и т.н.) ще продължават да търпят финансови загуби, а именно ще трябва да преминат като заплатят отново нов курс на обучение, за да имат право да се явят на изпит през следващата календарна година. В чл. 22, ал. 9 от ЗЛОД изрично е регламентирано, че лицата, които не са издържали изпита за придобиване право на лов, могат да се явяват на изпит след преминаване на нов курс за подготовка, т.е. тези лица трябва отново да преминат курс на обучение, който заплащат, за да имат право да се явят отново на изпит през следващата година, поради липса на законова възможност да се явят на друга дата през същата календарна година. При неуспешно полагане на изпита или неявяване, кандидатите трябва да преминат нов курс на обучение с продължителност между 3 и 6 месеца - чл. 22, ал. 1 от ЗЛОД, след който имат право отново да се явят на изпит, т. е. процедурата по придобиване право на лов започва отначало. За решаването на този въпрос – да се регламентира възможност за неиздържалите и неявилите се кандидат-ловци да се явят на друга дата през същата календарна година, в която не са издържали изпита, през 2025 г. в Изпълнителна агенция по горите са постъпили над 70 броя запитвания от ловни сдружения по чл. 30 от ЗЛОД, които имат право да провеждат курс за придобиване право на лов, както и от сдруженията по чл. 31, ал. 2 от ЗЛОД и от самите лица – кандидат ловци.
При вариант „без действие“ няма да има възможност ловците, които са около 140 000 души, сами по електронен път да заверяват билета си за лов, а ще продължава да действа сега съществуващият режим ловците физически да отиват на място в съответното държавно горско или ловно стопанство, където да им заверят билета за лов. При този вариант, предлаганото значително облекчаване на около 140 000 ловци няма да настъпи, защото те ще трябва да продължават да отделят време и ресурс за физическото си отиване до съответното държавно горско или ловно стопанство и чакане на ред там, за да им заверят ловния билет.
При вариант „без действие“ на лицата, извършващи нарушения на разпоредби от ЗЛОД и подзаконовите актове по прилагането му, за които законодателят не е предвидил санкционна разпоредба, ще продължава да не може да се търси административнонаказателна отговорност, респ. тези нарушители ще продължават да извършват нарушения и да нанасят щети върху дивеча и ловното стопанство, съответно няма да се постигне генералната и личната превенция у гражданите, каквато всъщност е целта на всяко наказание. Такъв пример е налице, когато контролният орган установява, че ловните сдружения в нарушение на чл. 65а, ал. 1 от ЗЛОД не водят ловна статистика по ловностопански райони, което е изключително важно, тъй като липсата на подобна статистика води до заплаха от изчезване на емблематични за страната ни ловни видове дивеч, като пъдпъдък, гургулица, бекас. За този мигриращ вид пернат дивеч няма точна статистика за отстрел, поради което не може да се определи какво е значението на лова, като ловна преса върху този вид дивеч конкретно. Това би могло до доведе и до налагане на забрана за лов върху този пернат вид дивеч от страна на Европейската комисия NADEG именно поради факта, че с точни данни не може да докажем влиянието което оказва лова върху този вид дивеч конкретно. Друг пример за извършено нарушение, за което законът не предвижда санкционен състав, съответно нарушителят не може да бъде наказан е в случаите когато контролният орган установява, че ръководителят на лова е извършил нарушение на чл. 59, ал. 3 от Правилника за прилагане на ЗЛОД. Друг пример е, случаите в които контролния орган установява, че стопанисването на дивеча в ловностопанските райони не се извършва въз основа на утвърдените ловоустройствени проекти, каквото е предвиждането на чл. 28 от Правилника за прилагане на закона за лова и опазване на дивеча. Следващ пример е когато контролният орган установи, че при групов лов на дивя свиня и хищници се използват повече от допустимия с нормата на чл. 55 ал. 5 от ППЗЛОД брой ловни кучета. Друг пример е, когато контролният орган установи, че ловните сдружения по чл. 30 и 31 от Закона за лова и опазване на дивеча, както и лицата, стопанисващи дивеча в дивечовъдните участъци към държавните горски стопанства, и тези по § 69 от Закона за лова и опазване на дивеча нямат назначени ловни надзиратели, изискване въведено за тях с разпоредбата на чл. 108 от ППЗЛОД. По информация на Изпълнителна агенция по горите повече от 100 бр. ловни сдружения нямат назначени ловни надзиратели. Следващ пример е, когато се установи че ловните сдружения, на които законът е дал право да провеждат организиран ловен туризъм във всичките им ловностопански райони, го провеждат без сключен договор за това, каквото е изискването на чл. 115 ал. 2 от ППЗЛОД. Подобна разпоредба е предвидена в редица закони, като напр. чл. 270 от Закона за горите, чл. 200, ал. 1, т. 43 от Закона за водите, чл. 76г от Закона за лечебните растения, чл. 237а от Закона за устройство на територията и др. Необходимостта от наличието на подобна разпоредба в ЗЛОД е продиктувана от това, че зачестяват случаите, в които се извършват нарушения на разпоредбите на ЗЛОД и подзаконовите актове по прилагането му, за които липсва разпоредба, съгласно която на нарушителите може да се търси отговорност. Гореизложеното, обосновава необходимост в ЗЛОД да се предвиди такава санкционна разпоредба, като предлаганият размер на „глобата“ и „имуществената санкция“ е съобразен с вредоносния резултат, който настъпва от извършването на подобни деяния. Това е и един от начините държавата да отговори адекватно спрямо нарушителите за извършваните от тях нарушения на ЗЛОД и подзаконовите актове по прилагането му, за които няма санкционни състави, по които да се реализира отговорността им.
Положителни (икономически/социални/екологични) въздействия:
При вариант „без действие“ няма идентифицирани положителни въздействия.
Отрицателни (икономически/социални/екологични) въздействия:
Отрицателно икономическо въздействие ще продължава да има за лицата, които не са издържали изпита за придобиване право на лов или не са се явили на определената дата, независимо от причината за това (болест, невъзможност за отсъствие от работа в определения ден за изпит и т.н.), защото те ще трябва отново да преминат курс на обучение, за да имат право през следващата година да се явят на изпита за придобиване право на лов. По информация на Изпълнителна агенция по горите цената на подобен курс варира от 600 евро до 1500 евро. Отново по информация на Изпълнителна агенция по горите през последните три години лицата, които не които не са издържали изпита за придобиване право на лов или не са се явили на определената дата са около 4000 души.
Отрицателно социално въздействие ще продължава да има, в случай на неприемане на предлаганата разпоредба за територията на държавните ловни стопанства „Воден – Ири Хисар“ и „Искър" да не се сключват с юридически лица договори за съвместно извършване на дейностите по ал. 9, т. 1 – 6 от ЗЛОД за срок до 15 години, защото тези стопанства ще продължават да не могат да изпълняват една от основните си функции, а именно да се използват за държавни представителни нужди и да осъществяват дейностите по организация на официални мероприятия на президента на Република България, на председателя на Народното събрание и на министър-председателя.
Отрицателно социално въздействие ще продължава да има за около 140 000 ловци, в случай че не се регламентира възможността те сами по електронен път да заверяват билета си за лов, тъй като ще продължи да действа реда ловците физически да отиват на място в съответното държавно горско или ловно стопанство, където на място да им заверят ловния билет. При този вариант, предлаганото значително облекчаване на около 140 000 ловци няма да настъпи, защото те ще трябва да продължават да отделят време и ресурс за физическото си отиване до съответното държавно горско или ловно стопанство и чакане на ред там за заверка на ловния им билет.
Отрицателно екологично въздействие ще има в случай, че не се приеме предлаганата обща санкционна разпоредба, защото лицата, които нарушават разпореди на ЗЛОД и подзаконовите актове по прилагането му, за които законът не е предвидил съответните наказания, с действията си ще продължават да нанасят щети/вреди върху дивеча, дивечовите популации и ловното стопанство.

Специфични въздействия:
Не са идентифициране специфични въздействия.

Въздействия върху малките и средните предприятия:
Няма въздействие върху малки и средни предприятия.

Административна тежест:
При вариант „без действие“ около 140 000 ловци ще продължават да търпят административна тежест, в случай че за тях не се въведе възможността сами по електронен път да заверяват ловния си билет, а се запази сега регламентирания режим ловците физически да отиват на място в съответното държавно горско или ловно стопанство, за да им заверят на място ловния билет. 

Вариант 2 „Приемане на проект на Решение на Министерския съвет за одобряване на проект на Закон за изменение и допълнение на Закона за лова и опазване на дивеча“.

Положителни (икономически/социални/екологични) въздействия: 
Положително икономическо въздействие ще има за лицата, които не са издържали изпита за придобиване право на лов или не са се явили на определената дата, независимо от причината за това (болест, невъзможност за отсъствие от работа в определения ден за изпит и т.н.), защото няма да заплащат отново курс на обучение, за да имат право да се явят на изпит през следващата календарна година, а ще могат да се явят на повторната дата през същата календарна година. По информация на Изпълнителна агенция по горите цената на подобен курс варира от 600 евро до 1500 евро. Отново по информация на Изпълнителна агенция по горите през последните три години лицата, които не които не са издържали изпита за придобиване право на лов или не са се явили на определената дата са около 4000 души. Приемането на предлаганата разпоредба води и до положително социално въздействие върху кандидат ловците, защото определянето на конкретен месец (октомври) за втора дата, на която да се проведе изпит за лицата, които не са издържали изпита през месец май, създава яснота и сигурност за кандидат ловците.  
Съществува вероятност за положително икономическо въздействие за държавния бюджет в случай, че се реализира събираемост по влезли в сила наказателни постановления за извършени нарушения по предложения нов санкционен чл. 95б. Цифра на прогнозните постъпления, които се очаква да постъпят в държавния бюджет от реализираните по реда на предлагания нов чл. 95б наказания, не може да се посочи, тъй като досега не е имало правна възможност да са се налагат наказания за извършването на други нарушения на ЗЛОД и подзаконовите актове по прилагането му, извън тези по Глава осма от закона. Съответно административнонаказателните производства по оспорване на наказателно постановление се развиват средностатистически в рамките на две години.
Положително социално въздействие ще настъпи за държавните ловни стопанства „Воден – Ири Хисар“ и „Искър“. С регламентирането на забрана за територията на тези две стопанства да не могат да се сключват с юридически лица договори за съвместно извършване на дейностите по ал. 9, т. 1 - 6 от ЗЛОД за срок до 15 години, тези стопанства ще могат да изпълняват една от основните си функции, а именно да се използват за държавни представителни нужди и да осъществяват дейностите по организация на официални мероприятия на президента на Република България, на председателя на Народното събрание и на министър-председателя. 
Пряка положителна социална последица ще настъпи за около 140 000 ловци с регламентирането на възможността сами по електронен път да заверяват билета си за лов, а не както е действащият режим физически да отиват на място в съответното държавно горско или ловно стопанство, където да им заверят физически билета за лов.
Значително положително екологично въздействие ще окаже приемането на новия чл. 95б, защото чрез реализирането на административнонаказателната отговорност на лицата за извършваните от тях нарушения на ЗЛОД и подзаконовите актове по прилагането му, за които няма предвиден административнонаказателен състав, по който да им се наложи административно наказание, ще се преустанови възможността тези лица чрез незаконните си действия да нанасят щети/вреди върху дивеча, ловното стопанство и биоразнообразието.
Отрицателни (икономически/социални/екологични) въздействия:
Не са идентифицирани отрицателни въздействия.
Специфични въздействия: 
Не са идентифициране специфични въздействия.
Въздействия върху малките и средните предприятия:
Няма въздействие върху малки и средни предприятия. 
Административна тежест:
Няма идентифицирана административна тежест.

	5. Сравняване на вариантите: 
Степени на изпълнение по критерии: 1) висока; 2) средна; 3) ниска.
	
	Вариант 1
„Без действие“
	Вариант 2

	Ефективност
	Цел 1: 
	Ниска
	Висока 

	
	Цел 2:
	Ниска 
	Висока

	
	Цел 3:
	Ниска
	Висока

	
	Цел 4:
	Ниска 
	Висока 

	Ефикасност
	Цел 1: 
	Ниска
	Висока 

	
	Цел 2:
	Ниска
	Висока

	
	Цел 3:
	Ниска 
	Висока 

	
	Цел 4:
	Ниска
	Висока

	Съгласуваност
	Цел 1: 
	Ниска 
	Висока 

	
	Цел 2:
	Ниска
	Висока

	
	Цел 3:
	Ниска 
	Висока

	
	Цел 4:
	Ниска
	Висока




	6. Избор на препоръчителен вариант:
Вариант 2. „Приемане на проект на Решение на Министерския съвет за одобряване на проект на Закон за изменение и допълнение на Закона за лова и опазване на дивеча“.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):




	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна сделка или действие: разрешителен, уведомителен; удостоверителен и по какъв начин това съответства с постигането на целите).
Не се създава нов регулаторен режим.
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
Проектът на закон не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество.
1.6. В случай че се изменят регулаторни режими или административни услуги, посочете промяната.
- Изменя се административна услуга, предоставяна от държавните горски и ловни стопанства относно заверката на ловни билети на около 140 000 ловци, състояща се в това, че на около 140 000 ловци се дава възможност сами по електронен път да заверяват ловните си билети, а не както е досега да отиват физически в съответното държавно горско или ловно стопанство, където на място им заверят ловния билет.
- В Решение № 233 на Министерския съвет от 2024 г. за приемане на План за намаляване на административната тежест (Решение № 233) е включена мярка № 93, предвиждаща изменение в Закона за лова и опазване на дивеча относно служебно събиране на информация в съответствие с чл. 36г, ал. 4, т. 6, съгласно който всяко предложение на кандидат за стопанисване и ползване на дивеча в дивечовъден участък следва да съдържа копие от договорите на наетите специалисти по чл. 36а, ал. 1, т. 7. В изпълнение на тази мярка в проекта на акт е предвидено задължение за служебно удостоверяване на изискуемата информация – договорите, след предоставяне на необходимите данни.

	6.3. Създават ли се нови регистри от прилагането на препоръчителния вариант (включително по отделните проблеми)?



	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?



	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани.

	7. Консултации:
Проектът на Закон за изменение и допълнение на Закона за лова и опазване на дивеча ще бъде публикуван на интернет страницата на Министерство на земеделието и храните и на Портала за обществени консултации за срок от 30 дни.

	8. Приемането на нормативния акт произтича ли от правото на Европейския съюз?



	9. Изисква ли се извършване на цялостна предварителна оценка на въздействието поради очаквани значителни последици?



	10. Приложения:
Няма 

	11. Информационни източници:
Закон за лова и опазване на дивеча;
Правилник за прилагане на ЗЛОД;
Наредба за условията и реда за производство на дивеч във фермерни условия и полусвободно развъждане;
Наредба № 27 от 2004 г. за породните групи и изискванията, на които трябва да отговарят ловните кучета, условията за тяхното използване и редът за провеждане на изпитания с тях;
Наредба за размера на обезщетенията за щетите, нанесени на дивеча;
Наредба № 4 от 2004 г. за условията и реда за поставяне на забранителни знаци на горските пътища и места в горския фонд и определяне на техните образци;
https://www.face.eu/members/?location=bg (линк, видно от който националното ловно сдружение по чл. 31, ал. 2 от ЗЛОД е член на Федерация на асоциациите за лов и опазване на природата на Европейския съюз – FACE);
https://ec.europa.eu/transparency/expert-groups-register/screen/expert-groups/consult?lang=en&fromMainGroup=true&groupID=100623 (линк, видно от който Федерация на асоциациите за лов и опазване на природата на Европейския съюз – FACE е член на експертната група на Комисията по директивите за птиците и местообитанията (E02210/13) на Европейския съюз.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Георги Ройнев – директор на дирекция „Правно-административни дейности“, Изпълнителна агенция по горите
[bookmark: _GoBack]Дата: 02.07.2026 г.

